**Ustanovenie.**

*Vysvetlenie k dotovanej strave na šk. rok 2019/2020*

Zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky (v znení č. 393/2012 Z. z., 96/2013 Z. z., 177/2018 Z. z., 375/2018 Z. z.)
§ 4 odsek 6:
„Dotácia na podporu výchovy k stravovacím návykom dieťaťa sa poskytuje v sume 1,20 eura za každý deň, v ktorom sa dieťa zúčastnilo výchovno-vzdelávacej činnosti v materskej škole (vek 5-6 rokov) alebo vyučovania v základnej škole a odobralo stravu. Cieľom poskytnutia dotácie na stravu je najmä podpora výchovy detí k zdravým stravovacím návykom, ako aj finančné odbremenenie rodičov detí od platenia úhrady za stravu.

***Dieťa materskej školy v hmotnej núdzi a dieťa predškolák alebo žiak základnej školy*** *má nárok na dotáciu k stravovacím návykom iba v prípade, ak sa zúčastní výchovno-vzdelávacieho procesu v škole a odoberie prihlásený obed.*

**• Dotácia sa poskytuje** ak sa žiak zúčastnil vyučovania a odobral stravu ( zúčastnil sa minimálne 1 vyučovacej hodiny –ak je žiak zapísaný v dochádzke – má nárok na dotáciu). Žiak musí byť prihlásený na stravu (Zápisný lístok-prihláška na stravovanie). Ak sa žiak nezúčastní prvej vyučovacej hodiny ale nasledujúcich áno, je potrebne deň vopred alebo v daný deň do 8.00 h túto skutočnosť nahlásiť vedúcej ŠJ.

**• Dotácia sa neposkytuje žiakovi:**
-ktorý sa nezúčastnil vyučovania-strava sa musí odhlasovať (choroba, exkurzie, výlety, lyžiarske výcviky, škola v prírode atď.) V prípade choroby žiaka je potrebné tieto dni odhlásiť. (Strava sa odhlasuje osobne alebo telefonicky u vedúcej ŠJ. Strava sa odhlasuje deň vopred alebo v aktuálny deň do 8.00 hodiny.

**• Diétne stravovanie**

Ak dieťa neodobralo stravu z dôvodu, že zriaďovateľ (OBEC ŠTIAVNICKÉ BANE) nezabezpečil diétne jedlo podľa osobitného predpisu 34b) dieťaťu, u ktorého podľa posúdenia ošetrujúceho lekára zdravotný stav vyžaduje osobitné stravovanie, poskytnutú dotáciu na podporu výchovy k stravovacím návykom dieťaťa, zriaďovateľ vyplatí rodičovi dieťaťa alebo fyzickej osobe, ktorej je dieťa zverené do starostlivosti rozhodnutím súdu.

• Diétne stravovanie – dotáciu poskytuje zriaďovateľ (OBEC ŠTIAVNICKÉ BANE)
Dotácia sa poskytne podľa § 140 odst. 5 zákona č. 245/2008 Z.z. o výchove a vzdelávaní (školský zákon) žiakom, ktorých zdravotný stav vyžaduje podľa ošetrujúceho lekára – špecialistu (ako nap. gastroenterológ, diabetológ, imunológ a pod.) osobitné stravovanie. Ide o nasledovné typy diét:
1. Šetriaca diéta (pri chorobách tráviaceho traktu, obezite)
2. Diabetická diéta (pri zvýšenej hladine krvného cukru - cukrovka)
3. Bezlepková diéta (porucha vstrebávania lepku - celiakia)
- Iné typy diét -alergií, nie sú akceptované a dotácia na stravu sa na ne nevzťahuje! – „môžu nastať zmeny“
Zákonný zástupca predloží zriaďovateľovi doklady:
1. od ošetrujúceho lekára – špecialistu
2. od školy, že neodoberá stravu v školskej jedálni a koľko dní sa v mesiaci žiak zúčastnil vyučovania v škole.

Dodatok č. 1/2019 k VZN s účinnosťou od 01.09.2019 určuje finančné pásmo č.1 na nákup potravín

**Podmienky organizácie režimu stravovania v školskom zariadení a podmienky úhrady nákladov na stravovanie:**

**Príspevky na čiastočnú úhradu nákladov na stravovanie a podmienky úhrady sú určené Všeobecne záväzným nariadením obce Štiavnické Bane , číslo ........................ v súlade s finančnými pásmami vydanými Ministerstvom školstva, vedy, výskumu a športu Slovenskej republiky.**

**Finančný limit podľa vekových kategórii stravníkov s účinnosťou od 01.09.2019**

|  |  |  |  |  |  |  |
| --- | --- | --- | --- | --- | --- | --- |
| **Materská škola** | Desiata | Obed | Olovrant | **SPOLU** | Dotácia na stravu | **Doplatok zákonného zástupcu** |
| **Od 2 do 5 rokov** | 0,34 € | 0,80€ + 0,06€ réžia | 0,23€ | **1,43€** | 0,00 € | **1,43 €** |
| **Od 5 do 6 rokov** | 0,34€ | 0,80€ + 0,06€ réžia | 0,23€ | **1,43€** | 1,20 € | **0,23€** |

|  |  |  |  |  |
| --- | --- | --- | --- | --- |
| **Základná škola** | Obed | **SPOLU** | Dotácia na stravu | **Doplatok zákonného zástupcu** |
| **Od 6 do 11 rokov** | 1,08€ + 0,12€ réžia | **1,20€** | 1,20 € | **0,00 €** |
| **Od 11 do 15 rokov** | 1,16€ + 0,04€ réžia | **1,20€** | 1,20 € | **0,00€** |

|  |  |  |  |  |
| --- | --- | --- | --- | --- |
| **Základná škola** | Desiata | **SPOLU** | Dotácia na stravu | **Doplatok zákonného zástupcu** |
| **Od 6 do 15 rokov** | 0,46€ + 0,04€ réžia | **0,50€** | 0,00 € | **0,50 €** |

|  |  |  |  |  |
| --- | --- | --- | --- | --- |
| **Zamestnanci** | Obed | **SPOLU** | SF a VR | **Doplatok zamestnanca** |
| **Od 6 do 11 rokov** | 1,26€ | **1,26€** | 0,13 € + 0,24€ | **0,89 €** |

|  |  |  |  |
| --- | --- | --- | --- |
| **Cudzí stravníci** | Obed | **SPOLU** | **Doplatok stravníka** |
|  | 1,26 + 1,04 réžia € | **2,30€** | **2,30 €** |

* Zákonný zástupca dieťaťa/ žiaka uhrádza príspevok na stravovanie mesačne vopred, najneskôr do 15. dňa v mesiaci na účet školskej jedálne číslo**:**
* **SK45 5600 0000 0014 1930 9001**

**PREVÁDZKOVÝ PORIADOK ŠKOLSKEJ JEDÁLNE na školský rok 2019/2020**

**Úradné hodiny: Pondelok – Piatok od 7,00 hod. do 14,30 hod.
Telefónne číslo: 0911/ 902 598**

Strava sa prihlasuje na základe ZÁPISNÉHO LÍSTKA – PRIHLÁŠKY NA STRAVOVANIE a uhradenia:

**VÝDAJ OBEDOV**
Čas výdaja obedov je od 11.15 hod. do 13.00 hod.

**ZMENA JEDÁLNEHO LÍSTKA**
Školská jedáleň má právo zmeniť jedálny lístok zo dňa - na deň, bez oznámenia o zmene jedla stravníkom.

**PRIHLÁSENIE STRAVY**Stravník sa prihlasuje na základe vypísania zápisného lístka – prihláška na stravovanie

**ODHLASOVANIE STRAVY**

- odhlásenie dieťaťa z obeda je možné do 14.30hod na nasledujúci deň.

**-v deň obedu je možné obed ohlásiť do 8.00 hod.**
- hromadné odhlášky (t.j. výlety, exkurzie, škola v prírode a pod.)
- v prípade, že sa stravník už nebude v školskom roku stravovať, treba danú skutočnosť, písomne oznámiť

Strava sa odhlasuje na základe neprítomnosti žiaka v škole (choroba, exkurzie, výlety, lyžiarske výcviky, škola v prírode atď) osobne, telefonicky u vedúcej ŠJ.
Za neodobratú a včas neodhlásenú stravu sa finančná ani vecná náhrada neposkytuje a nedotovaná strava bude uhradená zákonným zástupcom.

**STRAVA V OBEDÁROCH**

Rodičia, ktorý nestihli prvý deň odhlásiť stravu, odoberú stravu v obedári od 11,30 hod. do 12,00 hod. Stravu rodičia musia v ostatné dni odhlásiť .
Upozorňujem stravníkov, ktorí si odoberú obed do obedára, aby ho skonzumovali do ukončenia výdajnej doby t. j. do 14:20 hod. ( podľa platných hygienických predpisov). Za obed skonzumovaný po tejto dobe a za problémy, ktoré z toho môžu vyplynúť nezodpovedáme.
Zákon č. 245/2008 Z. z. § 140 a 141 hovoria o zariadeniach školského stravovania, ktoré sú zriadené na účely stravovania detí a žiakov v zariadeniach školského stravovania, t.j. stravník sa stravuje v školskej jedálni. Zákon nepripúšťa konzumáciu stravy, ktorá je vyrobená v školskej jedálni v domácom prostredí. Stravovanie stravníkov v školskej jedálni má výchovný moment a je prevenciou v oblasti výživy.

**DOZOR V ŠKOLSKEJ JEDÁLNI**
Počas výdaja obeda je v školskej jedálni zabezpečený pedagogický dozor podľa rozvrhu (rozvrh – nástenka ŠJ).

SPRÁVANIE SA ŽIAKOV V ŠJ - Žiak:
1. Do školskej jedálne prichádzajú žiaci pod dozorom dozorkonajúceho učiteľa, (alebo s vyučujúcim učiteľom z 5.vyučovacej hodiny) pokojne, disciplinovane a usporiadane.

2. Čakajú v rade, nepredbiehajú sa a správajú sa ticho. Rešpektujú dozorkonajúcich učiteľov.

3. Pri okienku si žiak berie tanier na polievku, hlavné jedlo, nápoj a príbor.

4. Dozorkonajúci učiteľ dbá o to, aby si deti naložili polievku a nevynechávali ju.

5. Pri vydávacom okienku jedla žiak stojí v rade, nepredbieha sa, nie je hlučný a nenakláňa sa smerom dnu do okienka k výdajnému pultu.

6. Počas obeda žiak dodržuje pravidlá slušného stolovania. Na stoličke sa nehojdá, nerozpráva, zje celý obed.

7. Po naobedovaní sa, hneď vstane, zasunie stoličku a odnáša použitý tanier a príbor k odkladaciemu okienku.

8. Zo školskej jedálne odchádza na chodbu a v tichosti čaká na pokyny dozorkonajúceho učiteľa.

9. Žiaci, ktorí sa po obede vracajú naspäť na vyučovanie alebo do ŠKD, odchádzajú pod dozorom dozorkonajúceho učiteľa.

10. Žiaci, ktorí po obede odchádzajú domov, sa správajú pro odchode z budovy disciplinovane a slušne.

11. Pedagogický dozor v ŠJ vykonávajú vychovávateľky ŠKD a učitelia podľa rozpisov určených zástupkyňou RŠ.

Jedálny lístok je vypracovaný vedúcou ŠJ a hlavnou kuchárkou. Je zverejnený aj na internetovej stránke www. https://zsmhella.edupage.org/menu/).
Prípadné pripomienky, sťažnosti, námety a otázky k stravovaniu, hygiene, je možné prerokovať iba s vedúcou ŠJ alebo riaditeľom školy.

Aktualizovaný 1.9.2019 (pri zmenách bude dátum aktualizácie)